રાજ્યના સુપ્રસિદ્ધ એવાં યાત્રાધામ સોમનાથ અને દ્વારકા પણ અાતંકવાદીઓના હિટ લિસ્ટમાં હોવાથી અા બંને સ્થળો પર પોલીસનાં ધાડાં ઉતારી દેવામાં અાવ્યાં છે અને મંદિરના પ્રવેશદ્વાર પર કડક ચેકિંગ શરૂ કરી દઈ અાવતા-જતા તમામ યાત્રાળુઓની ચકાસણી કરવામાં અાવી રહી છે. દ્વારકા અને સોમનાથમાં અાવેલાં ગેસ્ટ હાઉસ, હોટલ, ધર્મશાળાઓમાં પણ રાતભર ચેકિંગ કરવામાં અાવી રહ્યું છે અને અા બંને યાત્રાધામ તરફ જતા માર્ગો પર નાકાબંધી કરી વાહન ચેકિંગ શરૂ કરાયું છે. દરિયાઈ માર્ગથી અાતંકવાદીઓ ઘૂસી ન જાય તે માટે દરિયામાં પણ બોટ દ્વારા પેટ્રોલિંગ શરૂ કરી દરિયાકાંઠે દૂરબીન અને ટેલિસ્કોપ સાથે જવાનોને તહેનાત કરી ચાંપતી નજર રાખવા અાદેશ અાપવામાં અાવ્યા છે. દ્વારકા અને સોમનાથના દરિયાઈ વિસ્તારોમાં પોલીસ, કોસ્ટગાર્ડ, કસ્ટમ અને નેવીના જવાનોને સુરક્ષાવ્યવસ્થા માટે ગોઠવી દઈ દરિયાઈ માર્ગે ચાલતી ગતિવિધિ પર કડક નિગરાની રાખવામાં અાવી રહી છે.